Kulla e Abdullah Pashë Drenit

Kulla e Abdullah Pashë Drenit është një monument i trashëgimisë kulturore në Gjakovë, Kosovë. Ky monument është i kategorisë "Arkitekturor".https://kk.rks-gov.net/gjakova/wp-content/uploads/sites/2/2017/05/Gjakova-Guida-Turistike_opt.pdf

 Përmbledhje 
Kulla e Abdullah Drenit është një banesë trekatëshe në formë kulle prej tullash me frengji, që bën pjesë në selamllëkun e sarajeve të Abdullah pashë Drenit. Sot kati i parë nuk dallohet nga jashtë  për shkak të ngritjës së nivelit të rrugës kryesore, e cila, nëpërmjet të urës së Islam beut, lidhë dy pjesët e qytetit. 
Pos vlerave arkitekturore ka edhe rëndësi historike, sepse në te u vra mareshali Mehmet Ali pasha, i cili kishte arritur në Gjakovë për dorëzimin Malit të Zi dhe Serbisë të atyre tokave shqiptare që ishin paraparë në Kongresin e Berlinit.https://gjakovaportal.com/al/Detajet/kulla-dhe-shtepi-antike

Dega e Lidhjës Shqiptare në Gjakovë ftoi forcat e veta prej  mbi 10 mijë luftëtarësh, që u vendosën nëpër shtëpitë e qytetit, i cili ishte shndërruar në kazermë ushtarake. Për ushqimin e tyre qytetarët hapën hambarët dhe koshat; mullinjtë e qytetit bluanin pa ndërpre për të siguruar miell, ndërsa furrtarët piqnin bukë pa u ndalur për luftëtarët e lirisë. Zejtarët armëtarë punonin natë e ditë për të siguruar armë dhe municion, ndërsa për sistemimin e të plagosurve u caktuan shtëpi të veçanta ku berberët dhe mjekët popullorë kujdesëshin për t’ua shpëtuar jetën të plagosurve.https://kiesa.rks-gov.net/desk/inc/media/2984A73F-5002-4F32-8653-ACDB193C3FCE.pdf

Pas bisedimesh të pasukseshme në sarajin e rrethuar të Abdullah pashë Drenit, kryetarit të Degës, prej 1-3 shtator 1878, filloi lufta që zgjati deri më 6 shtator, në të cilën u vranë, nga të rrethuarit, Mehmet Ali pasha, Abdullah pashë Dreni, Bajram agë Rrustemi etj. dhe ushtarë osmanë, ndërsa nga ana e Lidhjës 400 vullnetarë. Në këtë kullë është i vendosur Muzeu i Degës së Lidhjës Shqiptare në Gjakovë.https://www.petitfute.co.uk/v57386-gjakova/c1173-visites-points-d-interet/c937-monuments/c941-demeure-hotel-particulier/1566096-kula-abdullah-pacha-dreni.html

 Shih edhe 
 Gjakova
 Komuna e Gjakovës
 Lapidari i Lidhjes së Prizrenit

 Referime 

Lidhje të jashtme
Databaza e trashëgimisë kulturore të Kosovës 

Kategoria:Monumente kulturore në Gjakovë
Kategoria:Kulla në Kosovë